Nr. L 62/30 De Europæiske Fællesskabers Tidende 5. 3. 86 KOMMISSIONENS BESLUTNING af 23. december 1985 om gennemførelse af en pilotforanstaltning i området omkring Trasimeno-søen, regionen Umbria, Italien, som forberedelse til iværksættelsen af de integrerede middelhavsprogrammer (Kun den italienske udgave er autentisk) (86/40/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, og ud fra følgende betragtninger : Rådet har vedtaget forordning (EØF) nr. 2088/85 af 23. juli 1985 om de integrerede middelhavsprogrammer ()); pilotforanstaltninger er nødvendige for at afprøve meto- derne for iværksættelse af de integrerede middelhavspro- grammer med henblik på at sikre, at programmerne kan iværksættes hurtigst muligt efter deres vedtagelse ; pilotforanstaltningerne udgør et sammenhængende hele bestående af enkeltforanstaltninger, der er indbyrdes forenelige samt forenelige med de regionale udviklings- programmer, og de har selvstændig betydning i henseende til Fællesskabets forskellige politikker ; de enkelte pilotforanstaltninger er af mindre målestok end de forvaltningsplaner, der er fastsat i de integrerede middelhavsprogrammer ; Den italienske Republik har foreslået Kommissionen at gennemføre en pilotforanstaltning i området omkring Trasimeno-søen, regionen Umbria, Italien, som forbere- delse til iværksættelsen af de integrerede middelhavspro- grammer ; den pågældende pilotforanstaltning vedrører et område med udviklingsproblemer, der er repræsentative for de problemer, som de integrerede middelhavsprogrammer skal afhjælpe ; for at sikre den pågældende pilotforanstaltnings effekti- vitet iværksættes den i nært samarbejde med de berørte nationale, regionale og lokale myndigheder i den pågæl- dende medlemsstat — VEDTAGET FØLGENDE BESLUTNING : Artikel 1 Der iværksættes en pilotforanstaltning i området omkring Trasimeno-søen, regionen Umbria, Italien, som forbere- delse til gennemførelsen af de integrerede middelhavspro- grammer. De nærmere enkeltheder vedrørende denne pilotforanstaltning er anført i bilag 1. Artikel 2 Kommissionen vurderer i samråd med den pågældende medlemsstat med regelmæssige mellemrum, hvorledes () EFT nr. L 197 af 27. 7. 1985, s. 1. pilotforanstaltningen forløber, for at kunne tage stilling til, om angivelserne i bilag ] bør revideres og i hvilket omfang. Artikel 3 Pilotforanstaltningen gennemføres på grundlag af speci- fikke beslutninger, som Kommissionen træffer om de enkeltforanstaltninger, som udgør pilotforanstaltningen. I disse beslutninger fastsættes enkeltforanstaltningernes indhold, Fællesskabets bidrag til finansieringen af hver enkeltforanstaltning og reglerne herfor. Bilag 2 inde- holder de almindelige betingelser, der skal være opfyldt, for at de specifikke beslutninger kan træffes. Artikel 4 Senest tre måneder efter slutningen af samtlige enkelt- foranstaltninger, som —udgør — pilotforanstaltningen, tilsender den pågældende medlemsstat Kommissionen en rapport i fem eksemplarer om, hvilke erfaringer der kan drages af pilotforanstaltningen som helhed med henblik på iværksættelsen af de integrerede middelhavsprogram- mer. Artikel 5 Der nedsættes efter fælles overenskomst mellem Kommissionen og de berørte nationale, regionale og lokale myndigheder i den pågældende medlemsstat et udvalg, der skal følge pilotforanstaltningen og føre tilsyn med dennes gennemførelse. Disse myndigheder træffer i samråd med Kommissionen de øvrige administrative foranstaltninger, der er nødvendige på hvert enkelt admi- nistrativt niveau. Artikel 6 Den støtte, Kommissionen beslutter at yde til pilotforan- staltningen, binder på ingen måde Fællesskabet i dets endelige valg af de områder, hvor de integrerede middel- havsprogrammer skal iværksættes. Artikel 7 Denne beslutning er rettet til Den italienske Republik. Udfærdiget i Bruxelles, den 23. december 1985. På Kommissionens vegne Karl-Heinz NARJES Næstformand